376.02 REGOLAMENTI DWAR PIENI U PENALI GĦAL REATI L-AVVIŻ LEGALI 357 ta’ l-2002, kif emendat bl-Avviżi Legali 386 ta’ l-2003 u 425 ta’ l-2007. L-AVVIŻ LEGALI 357 ta’ l-2002, kif emendat bl-Avviżi Legali 386 ta’ l-2003 u 425 ta’ l-2007. 1. Titolu. It-titolu ta’ dawn ir-regolamenti hu Regolamenti dwar Pieni u Penali għal Reati. Tifsir. 2. F’dawn ir-regolamenti, kemm-il darba r-rabta tal-kliem ma tkunx teħtieġ xort’oħra- " Att " tfisser l-Att dwar Istituzzjonijiet Finanzjarji; Kap. 376. Kap. 376. " awtorità kompetenti " tfisser il-korp nominat taħt l-artikolu 12(1) ta’ l-Att; " Direttiva dwar Istituzzjonijiet Finanzjarji " tfisser kull direttiva maħruġa mill-awtorità kompetenti taħt l-artikolu 13(2) ta’ l-Att; "Tribunal għal Servizzi Finanzjarji " tfisser it-Tribunal għal Servizzi Finanzjarji mwaqqaf taħt l-artikolu 21(1) ta’ l-Att dwar l-Awtorità Maltija għal Servizzi Finanzjarji. Kap. 330. Kap. 330. 3. Penali. (1) Kull persuna misjuba ħatja ta’ reattal li tkun għamlet kontravvenzjoni kontra xi disposizzjoni ta’ l-Att li tidher fl-ewwel kolonna ta’ l-Ewwel Skeda tista’ teħel il-ħlas tal-mult korrispondentimniż/la fit-tieni kolonna ta’ l-Iskeda msemmija jew tal-perjodu korrispondenti ta’ priġunerija mniżżel fit-tielet kolonna tagħha jew għal tali multa u priġunerija flimkien. (2) Mingħajr preġudizzju għal kull disposizzjoni regolatorja ta’ l-Att u għal kull disposizzjoni regolatorja taħt xi liġi oħra, għal kull nuqqas minn xi persuna milli tikkonforma ma’ xi disposizzjoni ta’ l-Att li tidher fl-ewwel kolonna tat-Tieni Skeda u li tkun tikkonsisti fl-att jew ommissjoni korrispondenti deskritta fit-tieni kolonna tagħha, l-awtorità kompetenti tista’ timponi bħala penali amministrattiva, is-somma korrispondenti li tidher fit-tielet kolonna ta’ l-Iskeda msemmija. 4. Appell. (1) Kull persuna tista’ tappella quddiem it-Tribunal għal Servizzi Finanzjarji kontra kull deċiżjoni ta’ l-awtorità kompetenti li timponi fuqha xi penali amministrattiva skond id-disposizzjonijiet tar-regolament 3(2). (2) Bla ħsara għad-disposizzjonijiet tas-sub regolament (3), id-disposizzjonijiet ta’ l-artikolu 21 ta' l-Att għandhom japplikaw mutatis mutandis għal kull appell li jsir taħt dan ir-regolament. (3) Emendata: A.L.386 ta’ l-2003. Sostitwita: A.L.425 ta’ l-2007 Emendata: A.L.386 Sostitwita: A.L.425 Kull appell taħt dan ir-regolament għandu, fil-każijiet kollha, jissospendi l-esekuzzjoni tad-deċiżjoni appellata u d-deċiżjoni tat-Tribunal għal Servizzi Finanzjarji dwar kull appell bħal dak għandha tkun finali.